**Hva skjer med samfunnsøkonomisk overskudd (SO) når vi legger på en skatt (avgift) uten at dette er begrunnet med markedssvikt (som eksterne virkninger)?**

Kan vise hva som skjer på tre måter:

1. Marginalbetraktninger for likevekts mengde med og uten skatt (subsidie)
2. Finne endring i SO for den endring i mengden vi får ved skatt (subsidie)
3. Finne endring i konsumentoverskudd(KO), produsentoverskudd (PO)og skatteinntekt/subsidieutgift. Summerer: SO=KO+PO+skatteinntekt. Sammenlikne SO med og uten skatt .

Vi skal se på de to første metodene – som er de enkleste.

Endring i SO når vi legger på en stykkskatt:

T1

P1=MBV for X1

T0

E

MK for X1

X0

X1

T0 er tilbudskurven uten skatt. Når vi legger på en stykkskatt t skifter T-kurven opp med avstand lik t og ny T-kurve blir T1. Ny likevekt gir kvantumet X1. Vi skal vise at SO reduseres med det skyggede arealet når vi går fra X0 til X1

1. Sammenlikne MBV og MK i den nye likevekten: Husk at samfunnsøkonomiske marginalkostnader ved å produsere fortsatt måles ved høyden på T0 – kurven. Høyden på E-kurven måler MBV. Vi ser at for X1 er MBV>MK. Det betyr at det er samfunnsøkonomisk lønnsomt å øke produksjonen. Det samme gjelder for ethvert kvantum mellom X1 og X0. Dette betyr at det er samfunnsøkonomisk lønnsomt å øke produksjonen helt til vi kommer til X0. Vi får altså et lavere SO ved å redusere produksjonen til X1.
2. Endring i SO når vi reduserer produksjonen fra X1 til X0 er samlet betalingsvillighet for dette kvantumet minus samla kostnader. Samlet betalingsvillighet er arealet under E-kurven fra X1 til X0, og samla kostnader er arealet under T-kurven X1 til X0. Dermed ser vi at reduksjonen i SO blir den skyggede trekanten